《杏村卜筑次韵》
明代·王九思

壮夫生世岂无家，宦海乘桴未有涯。新筑传言丹荔好，故山回首白云遮。

庙堂正尔需才俊，雨露今看沐宠嘉。霞艳早裁西蜀锦，春风先到上林花。

作者简介：（1468—1551）明陕西鄠县人，字敬夫，号渼陂。弘治九年进士。授检讨，以附刘瑾为吏部郎中。瑾败，降寿州同知，勒致仕。盛年遭摒弃，以重资聘乐工学弹琵琶，善作词曲。有《碧山乐府》、《碧山续稿》、《碧山新稿》等，与康海为曲坛宗匠数十年，作品有愤慨不平之气。另有《渼陂集》。